Diari Oficial de la Generalitat Valenciana


Sumari del DOGV 7164, del 02-12-2013 (2013/11079)

DECRET 180/2013, de 29 de novembre, del Consell, pel qual es crea un institut d'Educació Secundària a Dénia, per transformació de la secció d'Educació Secundària existent.
---------------------------------------------------------------------------------------------------------------------------------------------------------------------------

### Dades del document

Número de DOGV
:   7164

Data del DOGV
:   02-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11408


Data del document
:   29-11-2013

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 180/2013, de 29 de novembre, del Consell, pel qual es crea un institut d'Educació Secundària a Dénia, per transformació de la secció d'Educació Secundària existent. [2013/11270]  
L'Orde de 29 de novembre de 2007, de la Conselleria d'Educació, va crear una secció d'Educació Secundària a Dénia, dependent de l'Institut d'Educació Secundària Historiador Chabas, de la mateixa localitat.  
  
En l'esmentada disposició s'indicava que el centre creat s'instal·laria a l'edifici escolar dissenyat per a acollir un centre de 16 unitats d'Educació Secundària Obligatòria i 6 unitats de Batxillerat, però que, inicialment, tan sols s'hi impartiria Educació Secundària Obligatòria, per la qual cosa el centre es va crear inicialment com una secció.  
En l'actualitat, el centre disposa de més de 12 unitats d'Educació Secundària Obligatòria, per la qual cosa ha de ser transformat en institut, segons el que preveu l'Orde de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària.  
Per això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 2/2006, de 3 de maig, d'Educació, i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 29 de novembre de 2013,   
  
  
  
DECRETE  
  
Article únic. Creació  
Es crea, per transformació de la Secció d'Educació Secundària de l'Institut d'Educació Secundària Historiador Chabas, de Dénia, codi 63691636, el centre docent següent:  
  
Província: Alacant.  
Localitat: Dénia.  
Denominació: Institut d'Educació Secundària Núm. 3.  
Titular: Generalitat.   
Codi: 92462556.  
Domicili: c/ Llanxa, 4.  
Composició: 16 unitats d'Educació Secundària Obligatòria i 6 unitats de Batxillerat.  
Capacitat: 480 places escolars d'Educació Secundària Obligatòria i 210 places escolars de Batxillerat.  
  
  
DISPOSICIONS ADDICIONALS  
  
Primera. Inscripció  
El que establix el present decret s'inscriurà en el Registre de Centres Docents de la Comunitat Valenciana.  
  
Segona. Integració del personal  
El personal docent i no docent, amb destinació definitiva en el centre existent actualment, s'integrarà en el nou institut.  
  
Tercera. Inventari  
El material inventariable i fungible de la secció s'integrarà en l'inventari del nou institut.  
  
Quarta. Execució  
Es faculta la conselleria competent en matèria d'educació perquè adopte totes les mesures que siguen necessàries per al compliment i desplegament del que establix este decret, així com per a modificar, si és el cas, el domicili, la denominació i la configuració del centre.  
  
DISPOSICIÓ FINAL  
  
Única. Publicació i eficàcia  
El present decret es publicarà en el Diari Oficial de la Comunitat Valenciana i produirà efectes des de l'inici del curs escolar 2009-2010.  
  
  
Ibi, 29 de novembre de 2013  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET